Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 458/12/8803	Košice II, 15.7.2014
EEČ : 2-64-378-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 450,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: občianskemu združeniu ,XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ XXXXX - XXXXX pod spisovou značkou XXXXX
V trestnej veci vedenej proti obvinenému ml. XXXXX za prečin krádeže  podľa § 212 ods. 1 Trestného zákona ktorého sa dopustil tak, že :

v čase od 01.00 hod. do 05.00 hod. dňa 21.06.2012 v lese na čistinke pri mestskej časti XXXXX - Poľov, ktorá sa nachádza asi 5 min. chôdze od konečnej zastávky MHD v Poľove , odcudzil voľne položený horský bicykel zn. GT Chucker, bielej farby, výrobné číslo rámu SNMNG09L53927, čím pre XXXXX spôsobil škodu vo výške 450 EUR, 

Odôvodnenie: 
	Uznesením policajného orgánu Okresného riaditeľstva PZ, Obvodného oddelenia XXXXX - XXXXX podľa § 199 ods. 1 Tr. por.  sp. zn. XXXXX zo dňa 26.06.2012 bolo začaté trestné stíhanie za prečin krádeže podľa § 212 ods. 1 Tr. zák., na tom skutkovom základe , ako je to uvedené vo výrokovej časti citovaného uznesenia. Následne uznesením tohto policajného orgánu podľa § 206 ods. 1 Tr. por. vyššie uvedenej spisovej značky zo dňa 19.07.2013 bolo vznesené obvinenie ml.   za prečin krádeže podľa § 212 ods. 2 písm. e) Tr. zák na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený, jeho zákonný zástupca, jeho obhajca a  poškodený uzavreli dňa 29.05.2014 dohodu o zmieri, z ktorej je zrejmé, že poškodenému už bola obvineným  uhradená celá škoda spôsobená trestným činom. Obvinený sa naviac za svoj čin poškodenému ospravedlnil. 
 
Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

Dňa 20.02 2012 obvinený zložil na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 50,- €, z ktorej 50% je určených občianskemu združeniu ,, XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu zákon sťažnosť nepripúšťa. 

JUDr. Andrej Šaro
prokurátor